بجلی کی وزارت
آر ای سی لمٹیڈ نے گفٹ آئی ایف ایس سی اسٹاک ایکسچینج پر اپنے 750 ملین ڈالر کے گرین بانڈز کو شامل کیا
آر ای سی لمٹیڈ نے اپنے حال می ںجاری کردہ 750 ملین امریکی ڈالر کے گرین بانڈز کو گفٹ آئی ایف ایس سی اسٹاک ایکسچنج میں سات ملین امریکی ڈالر کے گلوبل میڈیم ٹرم پروگرام کے تحت خصوصی لسٹنگ کو انجام دیتے ہوئے آج گاندھی نگر میں گفٹ آئی ایف ایس سی میں پرائمری لسٹنگ کے لئے منعقد ایک تقریب میں یہ بانڈز فہرست میں شامل کئے۔
لسٹنگ کی تقریب میں بین الاقوامی مالیاتی خدمات مرکز کی اتھارٹی  کے چیئر مین جناب انجیتی سرینواس مہمان خصوصی تھے ،جس میں آر ای سی کے چیئر مین اور منیجنگ ڈائریکٹر  جناب وویک کمار دیوانگن ، آر ای سی کے ڈائریکٹر  جناب اجوئے چودھری اور انڈیا آئی این ایکس اور این ایس ا ی آئی ایف ایس سی کے دیگر سینئر عہدیدا ر موجود تھے۔
اس موقع پر اظہار خیال کرتے ہوئے آر ای سی لمٹیڈکے سی ایم ڈی جناب وویک کمار دیوانگن نے کہا کہ ہم نے سوچ سمجھ کر آر ای سی کے حال ہی میں جاری کردہ گرین بانڈز کو خاص طورپر آئی ایف ایس سی اسٹاک ایکسچنج میں اندراج کرانے کا فیصلہ کیا ہے جو عالمی سرمایہ کاروں میں کافی مقبولیت حاصل کررہا ہے ۔ان گرین بانڈز کا اجراء بین الاقوامی کیپٹل مارکیٹ میں آر ای سی کی ساکھ کو مزید تقویت بخشے گا اور یہ امرت کال میں آب وہوا سے متعلق ایکشن پلان اور گرین پروجیکٹوں پرتوجہ مرکوز کرتے ہوئے توانائی کی منتقلی کے تئیں بھارت کے عہد کو پورا کرنے میں وسیع تعاون کرے گا۔
یہ بھارتی این بی ایف سی کے ذریعہ اب تک کی سب سے بڑی امریکی ڈالر میں جاری کردہ قسط ہے  اور بھارت کی جی -20 کی صدارت کے بعد سے کسی بھارتی کمپنی کے ذریعہ جاری کردہ پہلے گرین بانڈز ہیں۔
آئی ایف ایس سی اے کے چیئر پرسن جناب انجیتی سرینواس نے کہا کہ ہمیں ا س بات پر خوشی ہوئی ہے کہ مہارتن کمپنی آر ای سی لمٹیڈ نے اپنے 750 ملین امریکی ڈالر کے گرین بانڈز خاص طور پر آئی ایف ایس سی ایکسچنج پر درج کرائے ہیں۔ اس لسٹنگ کے ساتھ آئی ایف ایس سی ایکسچنج پر ای ایس جی لیبل والے مجموعی بانڈز کی قدر دس ارب امریکی ڈالر سے تجاوز کرگئی ہے۔گفٹ آئی ایف ایس سی بھارت کے پائیدار پروجیکٹوں میں غیر ملکی سرمایہ کے حصول میں سہولت کے لئے ایک گیٹ وے کی طرح ابھری ہے اور اس طرح آب وہوا میں تبدیلی سے متعلق ہمارے وعدوں اور ایس ڈی جی اہداف کے حصول کے لئے تعاون کررہی ہے ۔
اجراء میں معیاری اکاؤنٹس کی سرگرم شرکت کے ساتھ 161 سرمایہ کاروں کے ذریعہ تقریباََ3.5 گنا زیادہ سبکرپشن موصول ہوا ہے ۔ پوری دنیا کے سرمایہ کاروں نے اس کے اجراء میں شرکت کی ہے اور ایشیا پیسفک  نے 42فیصد ، یوروپ ، مشرق وسطیٰ اور افریقہ  کی 26فیصد اور امریکہ کی 32 فیصد حصہ داری ہے۔
ایم ایس اے بین الاقوامی ایکسچنج کے ایم ڈی اور سی ای او جناب وی بالاسبرامنیم نے کہا ہے کہ ہمیں انتہائی خوشی ہے کہ آر ای سی نے اپنے 750 ملین امریکی ڈالر کے گرین بانڈز کی مخصوص لسٹنگ این ایس ای بین الاقوامی ایکسچنج اور گفٹ آئی ایف ایس سی میں انڈیا آئی این ایکس پر کی ہے ،جس سے گلوبل میڈیم ٹرم نوٹ پروگرام کے تحت ان کی کُل لسٹنگ 4.75 ارب ڈالر تک پہنچ گئی ہے۔ انہوں نے کہا کہ مجھے یقین ہے کہ بھارت اور خطے کی دیگر کمپنیاں بھی آئی ایف ایس سی ایکسچنج پر بین الاقوامی لسٹنگ پر غورکریں گی۔ انہوں نے کہا کہ ہمارا مقصد گفٹ آئی ایف ایس سی کو ایک پائیدار مالی عالمی مرکز بنانا ہے ۔اس کے ساتھ ہی آئی ایف ایس سی ایکسچنج پر جاری کل بانڈز کا اجرا 51.7 ارب امریکی ڈالرز سے تجاوز کرگیا ہے اور میڈیم ٹرم نوٹس کی کل قدر 73 ارب امریکی ڈالر سے زیادہ ہوگئی ہے ۔
اس اجرا میں 87 فیصد لین دین فنڈ منیجروں ، اثاثوں کے منیجروں اور انشورنس کمپنیوں کو تفویض کئے گئے ہیں۔
انڈیا آئی این ایکس کے بزنس آپریشنز اور لسٹنگ کے سربراہ جناب ارون کمار گنیسن نے اس موقع پر کہا کہ ہمیں انڈیا آئی این ایکس پر آر ای سی لمٹیڈ کے ذریعہ 750 ملین امریکی ڈالر کے گرین بانڈز کے اجرا سے انتہائی خوشی ہوئی ہے اور ہم ان کا خیر مقدم کرتے ہیں کیونکہ اس نے بھارت کے اپنے آئی ایف ایس سی پر اعتماد ظاہر کیا ہے اور خاص طورپر لسٹنگ کے لئے اسے منتخب کیا ہے اور انہیں چار فیصد لوور ود ہولڈنگ پر فائدہ حاصل ہوگا۔ انہوں نے مزید کہا کہ اس سے انڈیا آئی این ایکس اور گفٹ آئی ایف ایس سی پر ایک مسابقتی بین الاقوامی ادارے کے طورپر عالمی سرمایہ کاروں سے سرمائے کے حصول کے لئے اعتماد مزید پختہ ہوتا ہے۔